07/12/2017 | Administración LocalMunicipal
Ames
Aprobación definitiva e publicación da ordenanza reguladora do prezo público polos servizos do cemiterio municipal de Ames

Sendo aprobada inicialmente polo Pleno do Concello de Ames en sesión de 28 de setembro de 2017 a ordenanza reguladora do prezo público polo servizos do cemiterio municipal de Ames, e transcorrido o prazo de 30 días hábiles de exposición pública (BOP 196 de 16 de outubro de 2017) e non presentándose alegacións, considerase definitivamente aprobada a referida ordenanza e publícase integramente no BOP en cumprimento do previsto no artigo 70.2 da Lei 7/1985 de 2 de abril reguladora das bases do réxime local, entrando en vigor unha vez transcorra o prazo previsto no artigo 65.2 da mesma lei. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015 de 1 de outubro, do procedemento administrativo común. De conformidade co establecido no artigo 46 en relación co 10.1. b) ambos os dous da Lei 29/1988 de 23 de xullo, reguladora da xurisdición contencioso administrativa, contra o presente acordo de aprobación definitiva da ordenanza os/as interesados/as poderán interpoñer recurso contencioso administrativo diante da Sala do Contencioso administrativo do Tribunal Superior de Xustiza de Galicia, no prazo de dous meses contados a partires do día seguinte ao da publicación deste anuncio no Boletín Oficial da Provincia. Poderán así mesmo interpoñer calquera outro recurso que estimen procedente ou conveniente. Aos efectos da entrada en vigor publícase o texto integro da ordenanza De conformidade co previsto no artigo 41, en relación co artigo 127, ámbolos dous do Texto Refundido da Lei Reguladora das Facendas Locais, aprobada polo Real Decreto Lexislativo 2/2004, de 5 de marzo, e demais normativa concordante de aplicación, este Concello establece o “Prezo público polos servizos do Cemiterio Municipal”, que se rexerá pola presente Ordenanza. O servizo polo que se esixe o prezo público é a prestación de servizos do Cemiterio Municipal que se nomean no artigo 5 da presente Ordenanza. O encargado do cemiterio comprobará que os servizos realizados se axusten ao permiso concedido. Están obrigadas ao pagamento do prezo público regulado nesta ordenanza as persoas ou entidades titulares da autorización concedida. Agás, as inhumacións que ordene a autoridade xudicial e que se efectúen na fosa común e aquelas para o traslado ao osario, se así se solicita, sempre que a sepultura quede libre e reverta a prol do Concello. Nace a obriga de contribuír por este prezo no momento en que se inicie a prestación dos servizos sinalados no artigo 5. O pago do prezo público, de conformidade coa habilitación prevista no artigo 46 do RD Lex 2/2004 de 5 de marzo esixirá o depósito do seu importe total no momento da presentación da solicitude.1.- A contía para cada un dos seguintes servizos: a) Servizo de apertura e peche de toda clase de sepulturas para a inhumación ou exhumación de restos consistente en retirada de lápida, retirada de tapa, reinstalación de lápida e tapa. Estará incluída a inhumación pero non o servizo de uso do osario xeral nin da tapa e lápida. - Servizo de apertura e peche cinceiro: 35,71€ - Servizo de apertura e peche nicho: 85,88€ - Servizo de apertura e peche tumba: 128,82€ - Servizo de apertura e peche sepultura especial: 162,72€ b) Servizo de apertura e peche a Osario Xeral de toda clase de sepulturas para inhumación de restos consistente en retirada de lápida, retirada de tapa, reinstalación de lápida e tapa. Estará incluída a inhumación e traslado de restos a osario xeral. Non estará incluída nin da tapa nin a lápida. - Servizo de apertura a osario e peche cinceiro: 45,65€ - Servizo de apertura a osario e peche nicho: 90,85€ - Servizo de apertura a osario e peche tumba: 155,38€ - Servizo de apertura a osario e peche sepultura especial: 189,28€ c) Servizo de sala de autopsias: Considerando a limpeza previa e posterior, desinfección, consumo de enerxía eléctrica e de auga, e o canon de amortización de material da instalación. Non estará incluído o instrumental necesario que deberá ser aportado polo usuario. Por cada día de servizo: 136, 73€. d) Servizo de capela do cemiterio para misas ou funerais, considerando a limpeza previa e posterior, consumo de enerxía eléctrica, e o canon de amortización de material da instalación. Por cada día de servizo: 70,06€. e) Servizo de sala velatorio, incluíndo o uso de túmulo para exposición do cadáver en cámara frigorífica entre 4º e 8ºC, considerando a limpeza previa e posterior, consumo de enerxía eléctrica e o canon de amortización de material da instalación. - Servizo durante 24 horas: 228, 26€ - Servizo durante 36 horas: 342,39€ - Servizo durante 48 horas: 456,52€ 2.- As tarifas establecidas neste artigo veranse incrementadas co imposto sobre o valor engadido (IVE) que repercutirase de acordo ca normativa de aplicación. Os prezos reduciranse nun 100% para os servizos que se presten con ocasión de: a) Os enterramentos dos asilados procedentes da beneficencia, sempre que a conclusión se verifique por conta dos establecementos mencionados e sen ningunha pompa fúnebre que sexa costeada pola familia dos falecidos. b) Os enterramentos de cadáveres de pobres de solemnidade 1. O ingreso do prezo público farase en réxime de autoliquidación nas entidades bancarias designadas polo concello.2. A prestación de servizos obxecto deste prezo levarase a cabo a pedimento da parte interesada, mediante solicitude presentada no rexistro xeral acompañando xustificante do ingreso de autoliquidación do prezo regulado nesta Ordenanza. No se prestará o servizo solicitado sen a presentación do xustificante de ter ingresado o correspondente prezo público.3. O Concello emitirá documento que xustifique a concesión ou denegación da autorización correspondente e procederá á notificación da resolución ao interesado.4. No caso de que a resolución sexa denegatoria procederá á devolución do ingreso efectuado, así como cando por causas non imputables e ao obrigado ao pagamento do prezo, non se preste o servizo, procederá a devolución do importe correspondente. A presente Ordenanza foi aprobada polo Pleno da Corporación na sesión celebrada o día 28/09/2017 e entrará en vigor unha vez transcorra o prazo previsto no artigo 65.2 da Lei 7/85 do 2 de abril, Reguladora das bases de réxime local e permanecerá en vigor ata a súa modificación ou derogación expresa. Ames, 30 de novembro de 2017 O alcalde José M. Miñones Conde